Kichik halqa avtomobil yo‘lining Shimoliy vokzal yaqinidagi qismi 4 kunga yopiladi

Kichik halqa yo‘li va Farg‘ona yo‘li ko‘chalarining kesishuvidagi ko‘prikning qurilishi munosabati bilan halqa yo‘lining Shimoliy vokzal yaqinidagi qismi to‘rt kunga yopiladi. Bu haqda Toshkent shahar IIBB YHXBga tayanib, “Novosti Uzbekistana” xabar berdi.

Kichik halqa yo‘lining Maxtumquli ko‘chasidan Amir Temur ko‘chasigacha bo‘lgan qismi 21—24-avgust kunlari transport harakati uchun yopiladi.